Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: általános szabályairól és eljárási rendjéről szóló, módosított 10/1993. (XII. 30.) MüM rendeletben túl nem adható.
Paragraph Index: 74

b) Szakmai gyakorlati vizsga A gyakorlati vizsga munkafeladatait a szakmai vizsgát szervező intézmény dolgozza ki „A szakképesítés szakmai követelményei”-ben meghatározottak alapján. A gyakorlati vizsga helye független a vizsgázó saját munkahelyétől, helyét a szakmai vizsgát szervező intézet jelöli ki. A gyakorlati vizsga két részből áll. Megelőző vizsgafeladat: A vizsgázó tíz napig tartó értékelt szakmai feladatot végez a kijelölt fekvőbeteg pszichiátriai osztályon. (A vizsgázó az osztály munkarendjébe illeszkedve, a követelményrendszerben meghatározott ápolói tevékenységeket végez. A megelőző vizsgarész a gyakorlat terhére — a gyakorlati igazolásban meghatározottak szerint — teljesíthető.) Vizsgabizottság előtti vizsga: A vizsgázó a gyakorlati vizsganapon a vizsgabizottság előtt ápolási feladatot old meg, amely az alábbiak valamelyike szerint történhet: — a vizsgázó a gyakorlati vizsganapon szituációs feladat (esetleírás, videofelvétel) alapján — az előző pontban meghatározottak szerint — ápolási tervet készít, és a tervet a vizsgabizottság előtt ismerteti; — a vizsgázó — a gyakorlati helyként megjelölt intézményben — a pszichiátriai beteg ellátására ápolási tervet készít, ápolási diagnózisokat állapít meg, elvégzi az ápolási feladatokat, majd dokumentálja, és értékeli azokat. IV/6. A vizsgázók teljesítményének értékelése A szakmai vizsga értékelését a 10/1993. (XII. 30.) MüM rendeletben foglaltak és az alábbiak alapján kell elvégezni: Szakmai elméleti vizsga: Szakmai elméleti vizsga eredményét az írásbeli és szóbeli vizsga osztályzatainak eredménye alapján kell átlagszámítással meghatározni, 0,5 törtérték esetén a szóbeli vizsga eredménye felé kell kerekíteni. Szakmai gyakorlati vizsga: Szakmai gyakorlati vizsga eredményét a megelőző vizsgafeladat és a vizsgabizottság előtt nyújtott teljesítmény alapján kell átlagszámítással meghatározni, 0,5 törtérték esetén a szituatív vizsgarész eredménye felé kell kerekíteni. Ha bármely vizsgarész osztályzata elégtelen, a gyakorlati vizsga végső minősítése is elégtelen. A javítóvizsgán csak az elégtelenre minősített vizsgarészt kell megismételni. Megelőző vizsgarész értékelésének szempontjai: A gyakorlat vezetésével megbízott szakember a megelőző vizsgarészről jegyzőkönyvet készít, mely tartalmazza: — a vizsgázó személyi adatait, — a szakmai vizsga helyét, idejét, 1998/108. szám — rövid szakmai értékelést, — javasolt érdemjegyet, — a javaslattevők aláírását. A szakmai vizsga értékelési szempontjai: — a team-munkába való beilleszkedés, — kommunikációképesség, — szakmai felkészültség, — szakmai érdeklődés, — klinikai ismeretek alkalmazása, — helyzetfelismerő képesség, — megfigyelő képesség, — konfliktuskezelő képesség, — ápolói attitűd (az ellátottakhoz való viszonyulás). Elégtelen a vizsgázó tevékenysége, ha — a tevékenysége során a beteg állapotát negatívan befolyásolja, — a tevékenysége során a beteg állapotát rosszul ítéli meg, s ezáltal állapotromlást, életveszélyes helyzetet teremt, — olyan szakmai hibát vét, amellyel súlyosan veszélyezteti önmaga vagy a beteg testi épségét, — a jogi és etikai szabályokat megszegi, — a higiénés szabályokat nem tartja be. V. Egyéb tudnivalók Az egészségügyi miniszter a szakképzésről szóló 1993. évi LXXVI. törvény 2. §-ának (1) bekezdésében felsorolt szakképzési intézményein túl a szakmai vizsga megszervezésére az Egészségügyi Szakképző és Továbbképző Intézetet jogosítja fel. A jelen követelmények kiadásával egyidejűleg hatályát veszti az Egészségügyi Minisztérium Szakoktatási és Továbbképzési Főosztálya által 1982-ben kiadott „Pszichiátriai ápoló és szakgondozó szak szakosító képzés” tanterve, illetve a Népjóléti Minisztérium által 1994-ben kiadott „Pszichiátriai ápoló és gondozó szakképesítés” 20092/94. számú és a 20712/94. számú központi programja. * * * A Jegyzék 65. sorszáma alatt kiadott klinikai szakápoló (geriátriai szakápoló) szakképesítés szakmai és vizsgakövetelményei I. A szakképesítés Országos Képzési Jegyzékben szereplő adatai

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes